मऊ। यूपी के मऊ जिले में पुलिस ने एक फर्जी विधायक गिरफ्तार किया है। दरसअल इस युवक ने विधायक बनकर थानाध्यक्ष को जान से मारने की धमकी दी थी। बता दें कि कोपागंज थाने के थानाध्यक्ष को CUG नम्बर पर 20 मई को एक फोन आया जिस पर कहा गया कि वो बीजेपी का विधायक है। विधायक बने युवक ने फोन पर थानाध्यक्ष को जान से मारने और साथ ही परिवार को क्षति पहुंचाने की धमकी दी थी जिसके बाद पुलिस मामला दर्ज कर धमकी देने वाले विधायक की तलाश में जुट गई। पुलिस की जांच में अपने आप को विधायक बनकर थानाध्यक्ष को धमकी देने वाला युवक फर्जी विधायक निकला।